มาครบ! ทีวีดิจิตอล 22 ช่องยอมจ่ายค่าไลเซ่นส์งวด 3 แล้ว
มาครบ! ทีวีดิจิตอล 22 ช่องยอมจ่ายค่าไลเซ่นส์งวด 3 แล้ว
29 มิ.ย. 2559

นายฐากร ตัณฑสิทธิ์ เลขาธิการคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (เลขาธิการ กสทช.) เปิดเผยว่า วันนี้(29 มิ.ย.) บริษัท ไบรท์ ทีวี จำกัด (ช่องไบรท์ ทีวี) นำเงินค่าประมูลทีวีดิจิตอล งวดที่ 3 พร้อมค่าปรับกรณีผิดนัดชำระ เป็นจำนวนรวมทั้งสิ้น 256,063,500 บาท มาชำระให้กับสำนักงาน กสทช. แล้ว
โดยแบ่งเป็น แบ่งเป็นค่าประมูลทีวีดิจิตอล งวดที่ 3 จำนวน 254,232,000 บาท และค่าปรับกรณีผิดนัดชำระ (จนถึงวันที่ 29 มิ.ย. 59) จำนวน 1,831,500 บาท
โดยบริษัท ไบรท์ ทีวี จำกัด เป็นผู้ประกอบการรายสุดท้ายที่นำเงินค่าประมูลมาชำระ ซึ่งในขณะนี้เท่ากับมีผู้ประกอบการมาชำระครบ 22 รายแล้ว สำหรับเงินดังกล่าวสำนักงาน กสทช. จะนำส่งเป็นรายได้ของแผ่นดินต่อไป